Diari Oficial de la Generalitat Valenciana


Sumari del DOGV 9964, del 24-10-2024 (2024/11703)

RESOLUCIÓ de 22 d’octubre de 2024, de nomenament del coordinador general de les proves d'accés a la universitat per als cursos 2024-2025 i 2025-2026.
-----------------------------------------------------------------------------------------------------------------------------------------------------

### Dades del document

Número de DOGV
:   9964

Data del DOGV
:   24-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/11036

CVE
:   WCQQ-U-2487-69337

Data del document
:   22-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

El Decret 38/2021, de 5 de març, del Consell, pel qual es regula la Comissió gestora dels processos d'accés i preinscripció en les universitats públiques del Sistema Universitari Valencià, establix en els apartats 1 i 3 de l'article 6:

«1. La persona que ostente la titularitat de la coordinació general de la prova d'accés a la universitat serà nomenada pel titular de la conselleria competent en matèria d'universitats, a proposta de les universitats públiques valencianes, d'entre el professorat del cos docent universitari.

Si les universitats no realitzen proposta de candidat, la persona que ostente la titularitat de la conselleria competent en matèria d'universitats procedirà a designar-lo. /…./

3. El nomenament de la persona titular de la coordinació general de la prova d'accés a la universitat tindrà una duració mínima de dos anys.»

Vista la Resolució de 3 d'octubre de 2022, de la consellera d'Innovació, Universitats, Ciència i Societat Digital, per la qual es va nomenar coordinador general de les proves d'accés a la universitat per als cursos 2022-2023 i 2023-2024 (DOGV 9442, 05.10.2022).

Vist que les cinc universitats públiques del Sistema Universitari Valencià, Universitat de València, Universitat Politècnica de València, Universitat d'Alacant, Universitat Jaume I i Universitat Miguel Hernández d'Elx, han ratificat la continuïtat de l'actual coordinador.

En exercici de les atribucions conferides per l'article 6 del Decret 38/2021, de 5 de març, del Consell; l'article 28 de la Llei 5/1983, de 30 de desembre, del Consell; i fent ús de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, actualment Conselleria d'Educació, Cultura, Universitats i Ocupació, de conformitat amb la correcció d'errors del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions,

RESOLC

*Primer*

Nomenar Antoni Gil Trilles coordinador general de les proves d'accés a la universitat per als cursos 2024-2025 i 2025-2026.

*Segon*

Esta resolució tindrà efectes retroactius des de l’inici del curs acadèmic 2024-2025, sense perjudici de la seua publicació en el *Diari Oficial de la Generalitat Valenciana*.

D’acord amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, pot ser objecte de recurs, potestativament, en reposició o bé es pot plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s'haurà d’interposar davant del conseller d’Educació, Cultura, Universitats i Ocupació en el termini d’un mes a comptar a partir de l’endemà de la publicació en el *Diari Oficial de la Generalitat Valenciana*.

b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos a comptar a partir de l’endemà de la publicació en el *Diari Oficial de la Generalitat Valenciana*.

  

València, 22 d'octubre de 2024

José Antonio Rovira Jover

Conseller d’Educació, Cultura, Universitats i Ocupació